Egy csókodért
Elmúlt a régi, tiszta vágy,
Amelylyel egykor környezélek,
Epesztő, forró, balga láz
Égető langja sorvaszt érted,
Egy csókodért mindent od'adnék
Egy csókodért nem kell az élet!

Egy forró csók, egy ölelés...
Lázas szívünk összedobogna...
Aztán jöhet, mit bánom én,
A kárhozatnak égő pokla!
...Nincs kárhozat, mely ily gyönyörre
Eléggé gyötrő, kínos volna!
Versek
Ady Endre
Magyar irodalom 1905-től 1919-ig